Jezuitske misije Guarana

**Jezuitske misije Guarana** (šp.: *Misiones jesuíticas Guaraníes*) je zajednički naziv za UNESCO-vu svjetsku baštinu koja se sastoji od pet samostanskih misija koje su tokom 17. i 18. vijeka izgradili Jezuiti, s ciljem pokrštavanja Guarana indijanaca u srcu tropske kišne šume argentinske provincije Misiones i sjeverozapadu brazilske južne države Rio Grande do Sul. 

One su upisane na UNESCO-v popis mjesta svjetske baštine u Amerikama 1983. godine, jer "su model jezuitskih redukcija (*reducciones de indios*), tj. naselja za pokrštene indijance, koji su u velikoj mjeri inspirirani idejom humanističke filozofije idealnog grada, ali koje su sve jedinstvenog plana i različitog stupnja očuvanosti".

## Historija

Misije su izgrađene nakon što su neke poglavice Guarana (*caciques*) prisegnule privrženost kralju Španjolske kako bi izbjegli opsade bandeirantesa, portugalskih lovaca na robove. Kruna je poslala po dva jezutska redovnika po misiji.
Posebnost ovih misija je bila u tome što su Guarani bili slobodni, što se najbolje iščitava iz izvješća o sukobima između Jezuita i Guarana. Naime, Guarani nisu uvijek podržavali naselja napravljena za njih i kulturni šok promjene načina života, ali i moralnih vrijednosti u nekoliko slučajeva je dovelo do "pobune", odnosno napuštanja misija i odlaska pobunjenika natrag na život u šumi. Treba naglasiti da su u ukupnom svjetskom poretku, te u kontekstu vremena, odnosi Jezuita s domorodcima bili iznimno dobri i relativno demokratski. Pored same fizičke zaštite, Guarani su primali i europska znanja iz znanosti i umjetnosti.

Ove misije su eksponencijalno rasle nekih tridesetak godina, od 1611. do 1630., i na vrhuncu su imale do 140.000 stanovnika na području od sjevernog Urugvaja do jugoistoka Paragvaja, preko Brazila i Argentine; što je ugrubo veličina današnje Francuske. Od 1632. do 1635. godine opsjedali su ih bandeirantes, te je otac Montoya zatražio oružje i vojsku koja je osnovana samo kako bi stala na kraj tom problemu. Papa Urban VIII. donio je čak i bulu o zaštitu Indijanaca, *Commissum Nobis*.

Ugovor o granicama između Portugala i Španjolske iz 1750. godine je obilježio kraj ove misije. God. 1758., Jezuti i Guarani su se vratili i obnovili misije jer su Portugalci, kako nisu našli zlato na ovim mjestima, otišli. No, već 1767. Jezuiti su protjerani iz portugalskih teritorija, a čak je neprijateljski raspoložena portugalska vlast postala poslala svoju vojsku preko granice da ih okupira. Na što su se španjolske vlasti oglušile odgovoriti. Iako je misija nastavljena, one su postupno nestajale u ranom 19. stoljeću.

## Odlike

Izvorno su jezuti podigli 30 Guarani sela u regiji Misiones, koja je tada odgovarala današnjem graničnom području između Paragvaja, Argentine i Brazila. Njih 15 se danas nalaze u Argentini, sedam u Brazilu i osam u Paragvaju. Sve su izgrađene po istom planu, odražavajući društvenu organizaciju redukcija, tj. skrbništva inspiriranih vjerskim načelima. U središtu, oko zajendičkog trga, su uobičajene građevine bile crkva, jezuitski samostan i škole, te razne radionice i obrti. S jedne strane ovog središta nalazio bi se zatvor, te dom za udovice i žene niskog morala, a groblje s druge strane. Groblje je imalo odjeljak za muškarce, a drugi za žene i djecu. Domovi Guarana su bili smješteni "iznad" i "ispod" centra. Oni su temeljeni na velikim tradicionalnim jednoćelijskim dugim kolibama koje su mogle primiti sve članove obitelji. Kasnije, kada su Guarani prihvatili model monogamne obitelji, dodane su pregrade kako bi nastale odvojene sobe.

### Popis lokaliteta

## Povezano
* Jezuitske misije La Santísima Trinidad de Paraná i Jesús de Tavarangue (Paragvaj)
* Jezuitske misije Chiquita (Bolivija)

## Reference

## Vanjske veze

* Jezuitske misije Guarana  
* São Miguel das Missões